Foto: Instagram/ShuhratNur Bir qancha vaqt muqaddam taniqli teatr va kino aktyori, rejissyor Shuhrat Nuraliyevga yaqin bo‘lganlar u og‘ir xastalikdan so‘ng vafot etgani haqida xabar berishgandi. Keyinchalik aniqlik kiritilishicha, taniqli aktyor Respublika ixtisoslashtirilgan endokrinologiya ilmiy-amaliy tibbiyot markazining jonlantirish bo‘limida og‘ir ahvolda qolmoqda. U koma holatida ekani aytilmoqda, shifokorlar aktyor va rejissyorning hayoti uchun kurashmoqda. Tahririyat tasdiqlanmagan xabarni bergani uchun o‘quvchilardan uzr so‘raydi.